गोरखपुर. सीआईडीसी (कंस्ट्रक्शन इंडस्ट्री डेवलपमेंट कौंसिल) के डायरेक्टर जनरल पीआर स्वरूप ने कहा कि इंजीनियरिंग कौंसिल का जोनल चैप्टर जल्द ही गोरखपुर में खुलेगा। यहां एससी-एसटी और आर्थिक रूप से कमजोर स्टूडेंट्स को फ्री में एडमिशन दिया जाएगा।
पीआर स्वरूप ने बताया कि इंडिपेंडेंट इंजीनियरिंग करने के लिए अब प्रोफेशनल इंजीनियर की डिग्री होना जरूरी हो जाएगा। इसके लिए सरकारी कानून बनाने की प्रक्रिया शुरू हो गई है। भविष्य में मेडिकल कौंसिल ऑफ इंडिया की तर्ज पर हर इंजीनियर को प्रैक्टिस शुरू करने से पहले रजिस्ट्रेशन कराना कंपलसरी हो सकता है। इसकी भी तैयारी की जा रही है।
पूरे देश में मिले मान्यता
डायरेक्टर जनरल ने कहा कि पूर्वी उत्तर प्रदेश के इंजीनियर्स को रजिस्ट्रेशन का लाभ मिल सकेगा। इसके आधार पर ये निर्धारित हो सकेगा कि वे किस क्षेत्र में काम करना चाहते हैं। इससे उन्हें पूरे देश में काम करने की मान्यता मिल सकेगी। भारतीय महाद्वीप के देशों को छोड़ दिया जाए तो अन्य सभी जगहों पर प्रोफेशनल इंजीनियर्स की ही डिमांड है।
हर साल कॉलेज से निकलते हैं 15 लाख इंजीनियर
डीजी पीआर स्वरूप ने कहा कि इंडिया में हर साल करीब 15 लाख इंजीनियर कॉलेज से पढ़ाई कर निकलते हैं। इनमें से बहुत कम होते हैं, जिन्हें डायरेक्टर की जॉब्स मिलती हैं। ऐसा नहीं है कि यहां नौकरियों की कमी है, लेकिन एंप्लॉइज के पास उतनी नॉलेज ही नहीं होती है। इन इंजीनियर्स के पास प्रैक्टिकल नहीं, बल्कि किताबी ज्ञान होता है। इसलिए उन्हें अच्छी नौकरी नहीं मिल पाती है।
संस्था बनाएगी प्रोफेशनल इंजीनियर
पीआर स्वरूप ने बताया कि ट्रेड के लिए इंजीनियरिंग इन कौंसिल नाम का एक इंस्टीट्यूशन है। वे इस संस्था के मेंबर सेक्रेटरी नियुक्त किए गए हैं। इससे जुड़ने के लिए स्टूडेंट्स को इसका मेंबर बनना पड़ेगा। इसका एक चैप्टर गोरखपुर में जल्द ही खोला जाएगा। ये संस्था इन स्टूडेंट्स को प्रोफेशनल इंजीनियर बनाएगी।
क्या है चैप्टर का उद्देश्य?
डीजी बताते हैं कि इस चैप्टर के तीन उद्देश्य हैं:
- व्यवसायिक इंजीनियर्स को अपडेट किया जाना।
- सभी रजिस्टर्ड इंजीनियर्स को एक प्लेटफॉर्म पर लाना।
- इस क्षेत्र को समय के साथ अपडेट करते रहना।
इन तीन श्रेणियों में होगा रजिस्ट्रेशन
- स्टूडेंट्स इंजीनियर
- एसोसिएट प्रोफेशनल इंजीनियर
- प्रोफेशनल इंजीनियर
क्या है बीवोक कोर्स?
डीजी पीआर स्वरूप ने कहा कि इंटर पासआउट बच्चे, जो इंजीनियरिंग/डिप्लोमा कर लेते हैं, उनमें उसके लिए क्षमता नहीं होती है। कुछ ऐसे स्टूडेंट्स होते हैं, जिनके पास टेक्निकल क्षेत्र में क्षमता तो होती है, लेकिन आर्थिक रूप से कमजोर होते हैं। उनके लिए जरूरी नहीं है कि वे इंजीनियरिंग की डिग्री या डिप्लोमा का सर्टिफिकेट हासिल करें। इसके लिए बीवोक कोर्स चलाया जा रहा है। ये कोर्स तीन साल (6 सेमेस्टर) का होता है, लेकिन इसे 6 साल में पूरा करना जरूरी होता है। इसमें दो डिप्लोमा और एक यूनिवर्सिटी लेवल की डिग्री देते हैं।
फ्री में शिक्षा प्राप्त करेंगे आर्थिक रूप से कमजोर बच्चें
पीआर स्वरूप ने बताया कि उत्तर प्रदेश सरकार यूपी स्किल डेवलपमेंट मिशन के तहत 2500 बच्चों के लिए फ्री में बीवोक कोर्स कराया जा रहा है। इसमें एससी-एसटी के साथ ही आर्थिक रूप से कमजोर बच्चों को एडमिशन दिया जाता है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva kas_Deva hin_Deva hin_Deva hin_Deva hin_Deva